Abakubi b'ebikonde 40 ku 62 abaayitibwa be beeyanjudde leero e Lugogo okutandika okutendekebwa nga beetegemera emizannyo gya All Africa Games egitegekeddwa e Morocco nga August 19 – 31 2019.
Wabula ttiimu etendekeddwa mu kisaawe abagiddukanya ne beevuma ekibiina kya NCS ekiremeddwa okubawa okukusa okutendekerwa mu jiimu kubanga baagipangisa musigansigo.
Ye omu ku batandesi Kabuye Edrisa akubirizza abazannyi Abasiraamu nti beesonyiwe ekisiibo mu kutendekebwa waakiri banaasasula kubanga tebajja kusonola kujjayo talanta nga bazannya bayala.
Abatendesi mukaaga ne basoose okuyitibwa okubangula abazannyi bano abakazi n'abasajja. "Tusuubira abazannyi okweyanjula bonna enkya ku Lwokubiri kubanga abamu bava wala", omutendesi omukulu Patrick Lihanda bw'ategeezezza.